Kolbäckin silta

Kolbäckin silta (ruots. Kolbäcksbron) on siltayhteys itäisessä Uumajassa. Se koostuu kahdesta sillasta, 530-metrisestä Pylonbronista ja 170-metrisestä Lillåbronista, joilla on yhteensä pituutta 700 metrin verran. Kolbäckin sillan on suunnitellut Inger Berglund, ja sitä alettiin rakentaa vuonna 1998. Käyttöön se vihittiin 5. syyskuuta vuonna 2001. Sillan ylittää Eurooppatie E4. Lähteet Aiheesta muualla Tietoa Kolbäckin sillasta Uumajan virallisilla sivuilla (Arkistoitu – Internet Archive) (ruotsiksi)